Månedsbrev for oktober på Vettene

Et lite tilbakeblikk på september måned. Vi startet med å dele oss opp i grupper og få til turer og aktiviteter. Denne måneden har vi hatt fokus på tema vennskap, inkludering og temaet høst. Vi deler oss opp i grupper så vi kan bli kjent med hverandre på tvers.

Vi håper at dere som ikke var på foreldremøte og fikk utdelt oversikt har sett plansjene i garderoben ved tavlen hvem som er i gruppe 1 og 2.

Gruppe 1 har to helt nye barn i gruppen, mens gruppe 2 har fire barn fra Huldrene, fire barn fra Alvene, tre barn som gikk på Vettene fra før og 1 helt ny fra annen barnehage. Så vi jobber med å bli trygge på hverandre, knytte nye vennskap og gode relasjoner oss mellom. Disse gruppene kan det bli endringer i. Vi prøver å tilpasse slik alle har noen de er trygge på. Det vil være 2 nye barn som starter på Vettene 1 november. 1 barn født 2019 og 1 barn født 2020.

Gruppe 1 har laget en vennskaps ring hvor vi tok håndavtrykket til barna og plasserte rundt et veldig fint dikt som vi brukte i samling. Håper dere har sett det inne på avdelingen.

Vi har alle hatt tema høst og noen av barna har vært med å lage høst-tre hvor vi brukte fingrene til å lage de ulike bladene, vi har fargelagt høstblader som vi har pyntet med oppe på avdelingen og plukket høstblader på tur som vi har tørket/presset og pynter med på avdelingen. Så nå kan høsten bare komme i alle fantastiske farger.

Gruppe 2 har jobbet med følelser gjennom bøker, samtaler og tegninger. Dette har de hengt opp på veggen inne på avdelingen. Kom gjerne inn å ta en titt på veggene innimellom.

Vi har alle vært på turer i nærmiljøet vårt. Vi har gått både til sjøen, sjødumpa og til ulike lekeplasser rundt barnehagen. Gruppe 1 har også vært på biblioteket på Randaberg og biblioteket i Stavanger. Vi har tatt bussen til Kvernevik brannstasjon med Bjørnis med oss. Vi fikk sett på brannbiler og øvd oss når brannalarmen gikk i barnehagen under brannvernuken. Alle barna skal få ha Bjørnis med seg hjem. Hjemme kan dere sammen med barnet og Bjørnis gjøre litt brannvernoppgaver. Permen ligger i sekken og

**Førskolegruppen** startet med å lage navnelapp til tursekkene sine. Videre har de også startet med oppgaver som går på å kjenne igjen sin egen forbokstav, både skriftlig og bokstavlyd, vi har øvd på hvordan holde og føre pennen, og fargelegge bilder etter tall. Her er det viktigste ikke å bli ferdig med oppgavene, men få forståelse for hvordan arbeide med lekser, konsentrere seg om det som ligger foran seg og ikke minst samarbeide og hjelpe hverandre hvis noen trenger det. Barna synes det er kjempestas å hente frem skolepermen sin hvor vi samler alle oppgavene, og etter iveren de har, så kan denne permen bli full til skolestart.

Ellers har vi hatt formingsaktivitet der de samarbeidet om å lage høstbilde hvor vi på forhånd hadde pratet om hvilke tanker vi hadde om høsten, hvilke farger som kom i naturen og hva vi pleier å gjøre når det er høst. Dette tok barna med seg i bildene de lagde ved bruk av silkepapir og floss i høstfarger, og bilder av bla sølepytter, høstløv, sopp, bær og frukt. Resultatet henger på det store vinduet på avdelingen mot parkeringen.

**I oktober vil vi** jobbe med temaet «Barns rettigheter» med tanke på FN-dagen og FNs barnekonvensjon. Vi vil da ta for oss noen av disse rettighetene som vi vil fordype oss i og prate om, se på bilder, filmer og arbeide med oppgaver. Dette vil vi jobbe litt ulikt med barna da førskolegruppen kommer til å fordype seg litt mer.

*I rammeplanen står det at barnehagen skal legge til rette for likeverdig dialog og samhandling mellom ulike grupper.* Dette er noe vi alltid har fokus på i barnehagen, men ekstra mye fokus blir det nå i oktober som er den i internasjonal måned. Barna synes det er spennende å vise frem sitt land og sin kultur, uansett om de kommer fra Polen, Norge eller Thailand. Gjennom arbeidet med internasjonal måned lærer vi at alle er forskjellige, vi har ulik kultur og snakker forskjellig.  *I rammeplanen står det også at barns møte med ulike kulturer og tradisjoner legger grunnlaget for respektfull samhandling mellom ulike etniske grupper.* Dette er verdifull læring vi ønsker å bringe videre til barna.

Det vil ikke være en internasjonalkafe eller innsamling til noen organisasjon. Dersom noen foreldre har lyst til å tilberede noe fra deres land til barna er det bare å gi oss beskjed.

Cathrine vil i oktober være 3 uker i praksis. Vikar for henne vil være Harald på mandag og tirsdagene og Lea på fredagene. De andre dagene går som vanlig.

Camilla har ferie 6 oktober og 31 oktober.

Amela har ferie 13 oktober

Skal noen ha høstferie? Lapp på døren er hengt opp.

Ole har bursdag onsdag 11 oktober og blir 5 år. Hipp hip hurra

HUSK å sjekke kassene og fylle på med varme klær!

Mvh alle sammen på Vettene